CELEX: 32021D2144
Language: fi
Date: 2021-12-02 00:00:00
Title: Neuvoston päätös (EU) 2021/2144, annettu 2 päivänä joulukuuta 2021, Kansainvälisen merenkulkujärjestön yleiskokouksen 32. istunnossa Euroopan unionin puolesta otettavasta kannasta Harmonized System of Survey and Certification -järjestelmän (HSSC) katsastusohjeisiin tehtävien muutosten hyväksymiseen

6.12.2021   
               
               
                  FI
               
               
                  Euroopan unionin virallinen lehti
               
               
                  L 433/17
               
            
         NEUVOSTON PÄÄTÖS (EU) 2021/2144,
         annettu 2 päivänä joulukuuta 2021,
         Kansainvälisen merenkulkujärjestön yleiskokouksen 32. istunnossa Euroopan unionin puolesta otettavasta kannasta Harmonized System of Survey and Certification -järjestelmän (HSSC) katsastusohjeisiin tehtävien muutosten hyväksymiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Meriliikenteen alalla toteutettavalla unionin toiminnalla olisi pyrittävä parantamaan meriturvallisuutta sekä suojelemaan meriympäristöä ja ihmisten terveyttä.
                  
               
                     (2)
                  
                  
                     Kansainvälisen merenkulkujärjestön (IMO) yleiskokouksen on määrä hyväksyä 6–15 päivänä joulukuuta 2021 pidettävässä 32. istunnossaan, jäljempänä ’A 32’, Harmonized System of Survey and Certification -järjestelmän (HSSC) vuoden 2021 katsastusohjeet, jäljempänä ’katsastusohjeet’, ja kumota IMO:n yleiskokouksen päätöslauselma A.1140(31), joka sisältää vuoden 2019 katsastusohjeet.
                  
               
                     (3)
                  
                  
                     On aiheellista määrittää A 32:n aikana unionin puolesta otettava kanta, koska katsastusohjeisiin tehtävät muutokset voivat vaikuttaa ratkaisevasti unionin oikeuden eli Euroopan parlamentin ja neuvoston asetuksen (EY) N:o 391/2009 (1) sisältöön.
                  
               
                     (4)
                  
                  
                     Vuoden 2021 katsastusohjeiden hyväksyminen ja vuoden 2019 katsastusohjeiden kumoaminen ovat osa säännöllistä uudelleentarkastelua. Unionin olisi sen vuoksi kannatettava kyseisiä muutoksia, koska niillä varmistetaan katsastusohjeiden pysyminen ajan tasalla.
                  
               
                     (5)
                  
                  
                     Unioni ei ole IMO:n jäsen eikä asiaa koskevien yleissopimusten eikä säännöstöjen sopimuspuoli. Neuvoston olisi sen vuoksi valtuutettava jäsenvaltiot esittämään unionin kanta A 32:ssa.
                  
               
                     (6)
                  
                  
                     Tämän päätöksen soveltamisala olisi rajoitettava ehdotettujen muutosten sisältöön siltä osin kuin kyseiset muutokset voivat vaikuttaa unionin yhteisiin sääntöihin ja kuuluvat unionin yksinomaiseen toimivaltaan. Tämä päätös ei saisi vaikuttaa unionin ja jäsenvaltioiden väliseen toimivallan jakoon,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Kansainvälisen merenkulkujärjestön (IMO) yleiskokouksen 32. istunnossa unionin puolesta otettava kanta on puoltaa IMO:n asiakirjassa III 7/17/Add.1 olevassa 8 jaksossa ja liitteessä 6 esitettyjen Harmonized System of Survey and Certification -järjestelmän vuoden 2021 katsastusohjeiden hyväksymistä sekä sen seurauksena IMO:n yleiskokouksen päätöslauselman A.1140(31) kumoamista.
         
         
            2 artikla
            
               1.   Edellä 1 artiklassa esitetty unionin puolesta otettava kanta kattaa asianomaiset muutokset siltä osin kuin kyseiset muutokset kuuluvat unionin yksinomaiseen toimivaltaan ja siltä osin kuin ne voivat vaikuttaa unionin yhteisiin sääntöihin. Jäsenvaltiot, jotka ovat kaikki IMO:n jäseniä, esittävät kannan toimien yhdessä unionin etujen mukaisesti.
            
            
               2.   Edellä 1 artiklassa tarkoitettuun kantaan tehtävistä vähäisistä muutoksista voidaan sopia ilman erillistä neuvoston päätöstä.
            
         
         
            3 artikla
            Jäsenvaltiot valtuutetaan ilmaisemaan suostumuksensa tulla 1 artiklassa tarkoitettujen muutosten sitomiksi unionin etujen mukaisesti siltä osin kuin kyseiset muutokset kuuluvat unionin yksinomaiseen toimivaltaan.
         
         
            4 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 2 päivänä joulukuuta 2021.
            
               
                  Neuvoston puolesta
               
               
                  Puheenjohtaja
               
               J. VRTOVEC
            
         
         
            (1)  Euroopan parlamentin ja neuvoston asetus (EY) N:o 391/2009, annettu 23 päivänä huhtikuuta 2009, alusten tarkastamis- ja katsastamislaitoksia koskevista yhteisistä säännöistä ja standardeista (EUVL L 131, 28.5.2009, s. 11).